Source: http://www.handbalvolei.ro/meci-de-poveste-in-rusia-csm-bucuresti-invinge-din-nou-rostov-si-merge-in-final-four/
Timestamp: 2017-01-25 01:27:02+00:00

Document:
Meci de poveste în Rusia! CSM București învinge din nou Rostov și merge în Final Four! | Handbal Volei
Acasă Handbal feminin Cupe Europene Meci de poveste în Rusia! CSM București învinge din nou Rostov și...
Meci de poveste în Rusia! CSM București învinge din nou Rostov și merge în Final Four!
De către admin - 09/04/2016 0 2216 Distribuiți pe Facebook
CSM București și-a atins obiectivul din acest sezon, calificarea în Final Four-ul Ligii Campionilor. Bucureștencele s-au impus și pe terenul lui Rostov, 29-28 (16-11), după ce o făcuseră și pe teren propriu cu 26-25.
Diferența dintre cele două echipe a fost evidentă, deși la final campioanele s-au impus cu 29-28. CSM-ul a avut în acest meci o apărare la un nivel înalt, ajutată de Mayssa Pessoa și Jelena Grubisic. De asemenea, Isabelle Gullden sau Ana Paula Rodrigues au dat culoare ofensivei reprezentantei României, care a condus și la șapte goluri pe tabelă.
Fetele antrenate de Kim Rasmussen au fost conduse o singură dată pe tabelă, 2-1 după un gol marcat de Ilina, o jucătoare ce a fost anihilată însă perfect în acest meci. Gullden a adus CSM-ul în avantaj, 3-2 în minutul 6, iar de atunci și până la final bucureștencele nu au cedat inițiativa. Având o apărare sigură ce a recuperat multe mingi, CSM-ul s-a desprins la cinci goluri, 8-3 și 16-11, cel din urmă fiind și scorul pauzei.
Reprezentanta României n-a cedat în partea a doua, deși Rostov a forțat revenirea, jucând deseori și șapte contra șase pe faza ofensivă, Leslie înlocuind-o pe Sedoykina cu o jucătoare de câmp. Rodrigues a strălucit pentru prima oară după mult timp pe faza ofensivă, a marcat de trei ori consecutiv și a dus scorul de la 21-17 la 24-17 și a încheiat practic socotelile, deși era abia minutul 44. Eforturile rusoaicelor de a întoarce soarta calificării au fost în zadar, pentru că s-au apropiat pe final de meci pe tabelă atunci când nimic nu mai era de făcut. S-a terminat 29-28 și 55-53 la general, iar CSM București merge în Final Four, fiind prima reprezentantă a României care atinge această fază, de la noul format.
Rostov Don-CSM București 28-29 (11-16)
Rostov Don: Lunde, Sedoykina (portari), Ilina 8 goluri, Managarova 5, Borshchenko 4, Sen 3, Bobrovnikova 3, Shymkute 3, Slivinskaya 1, Kiseleva 1, Petrova, Punko, Davydenko, Makeeva, Stepanova, Avdekova
CSM București: Iordache, Pessoa, Grubisic (portari), Rodrigues 7 goluri, Gullden 6, Fisker 4, Brădeanu 3, Martin 3, Manea 2, Curea 1, Jorgensen 1, Vărzaru 1, Torstensson 1, Bazaliu, Nan, Vetkova
Aruncări de la 7m: 7/5, respectiv 3/2
Eliminări: Bobrovnikova, respectiv Torstensson, Vetkova, Martin, Pessoa
tweet Articolul precedentRepriză de coșmar. România a pierdut categoric în fața Sloveniei, iar șansele de a merge la Euro sunt infimeArticolul următorCSU Danubius Galați și CSM Bistrița au promovat în Liga Națională! admin	ARTICOLE SIMILAREDE LA ACELAȘI AUTOR

References: CSM 
 CSM 
 CSM 

CSM 
 CSM 

CSM 
 CSM